Document ID: 31989R0213

*****
ΚΑΝΟΝΙΣΜΟΣ (ΕΟΚ) αριθ. 213/89 ΤΗΣ ΕΠΙΤΡΟΠΗΣ
της 27ης Ιανουαρίου 1989
που τροποποιεί τον κανονισμό (ΕΟΚ) αριθ. 2288/83 περί καθορισμού του πίνακα βιολογικών ή χημικών ουσιών που προβλέπεται στο άρθρο 60 παράγραφος 1 στοιχείο β) του κανονισμού (ΕΟΚ) αριθ. 918/83 του Συμβουλίου για τη θέσπιση του κοινοτικού καθεστώτος δασμολογικών ατελειών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 918/83 του Συμβουλίου της 28ης Μαρτίου 1983 για τη θέσπιση του κοινοτικού καθεστώτος δασμολογικών ατελειών (1), όπως τροποποιήθηκε τελευταία από τον κανονισμό (ΕΟΚ) αριθ. 4235/88 (2), και ιδίως το άρθρο 143 παράγραφος 1,
Εκτιμώντας:
ότι ο κανονισμός (ΕΟΚ) αριθ. 2288/83 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3692/87 (4), όρισε τον πίνακα των βιολογικών ή διαζευτικοχημικών ουσιών που προβλέπεται στο άρθρο 60 παράγραφος 1 στοιχείο β) του κανονισμού (ΕΟΚ) αριθ. 918/83· ότι, από τις συμπληρωματικές πληροφορίες που συνέλεξαν τα κράτη μέλη, προκύπτει ότι πρέπει να τροποποιηθεί και πάλι ο κανονισμός αυτός για να συμπεριληφθεί στον εν λόγω πίνακα μία ουσία που δεν αναφέρεται και της οποίας δεν παράγεται σήμερα το ισοδύναμο στο τελωνειακό έδαφος της Κοινότητας·
ότι πρέπει να προβλεφθεί η αναδρομική εφαρμογή αυτών των διατάξεων για να καλυφθούν οι εισαγωγές της ουσίας αυτής που θα πραγματοποιηθούν από την 1η Σεπτεμβρίου 1988·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Δασμολογικών Ατελειών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 2288/83 συμπληρώνεται με την προσθήκη ουσίας καλουμένης «Orcoacid Sulphorhodamine G» (κωδικός ΣΟ 3204).
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Σεπτεμβρίου 1988.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιανουαρίου 1989.

Labels: 3
1